stanford-oval/wikipedia huggingface dataset:
มะขาม
ประโยชน์ > อาหาร

มะขามใช้ทำอาหารได้หลายส่วน ทั้งใบอ่อน ฝักอ่อน ฝักแก่ และเมล็ดก็นำมาคั่วรับประทานได้ มะขามเปียกที่ทำจากมะขามฝักแก่เป็นเครื่องปรุงรสเปรี้ยวที่สำคัญในอาหารไทย ทั้งแกงส้ม ต้มส้ม ไข่ลูกเขย น้ำปลาหวาน ยอดและใบมะขามอ่อนนำไปยำหรือใส่ในต้มเพื่อเพิ่มรสเปรี้ยว และยังใช้ทำขนมได้อีกหลายชนิด เช่น มะขามแช่อิ่ม มะขามแก้ว มะขามคลุก มะขามกวน เป็นต้น
ยอดอ่อนและฝักอ่อนมีวิตามิน เอ มาก มะขามเปียกรสเปรี้ยว ทำให้ชุ่มคอ ลดความร้อนของร่างกายได้ดี เนื้อในฝักมะขามที่แก่จัด เรียกว่า "มะขามเปียก" มะขามเปียกอุดมด้วยกรดอินทรีย์ อาทิ กรดซิตริก (Citric Acid) กรดทาร์ทาริก (Tartaric Acid) หรือกรดมาลิก(Malic Acid) เป็นต้น มีคุณสมบัติชำระล้างความสกปรกรูขุมขน คราบไขมันบนผิวหนังได้ดี
ประโยชน์ > สมุนไพร

แก้อาการท้องผูกถ่ายไม่ออก ใช้เนื้อฝักแก่หรือมะขามเปียก 10–30
ฝัก (หนักประมาณ 70–150 กรัม) จิ้มกับเกลือรับประทาน หรือใส่เกลือเติมน้ำคั้นดื่ม
แก้อาการท้องเดินกองทัพ ใช้เปลือกต้น ทั้งสดหรือแห้งประมาณ 1–2 กำมือ (15–30 กรัม) ต้มกับน้ำปูนใสหรือน้ำรับประทาน
ถ่ายพยาธิลำไส้หมา ใช้เมล็ดคั่วกะเทาะเปลือกเอาออกเนื้อในเมล็ดแช่น้ำเกลือจนนุ่ม รับประทานครั้งละ 20–30 เมล็ด เหมาะสำหรับถ่ายพยาธิไส้เดือน
แก้ไอขับเสมหะเสลดติดคอ ใช้เนื้อในฝักแก่หรือมะขามเปียกจิ้มเกลือรับประทาน
-ราก รสฝาด ใช้แก้อาการท้องร่วง สมานแผล รักษาเริม และงูสวัด -เปลือกต้น รสฝาดเมาร้อน ใช้แก้อาการไข้ ตัวร้อน  -แก่น รสฝาดเมา ใช้โลหิต ขับเสมหะ รักษาฝีในมดลูก รักษาโรคบุรุษ เป็นยาชักมดลูกให้เข้าอู่  -ใบสด รสเปรี้ยวฝาด ใช้เป็นยาถ่าย ยาระบาย ขับลมในลำไส้ แก้ไอ แก้บิด รักษาหวัด ขับเสมหะ  ฟอกโลหิต ขับเหงื่อ ต้มผสมกับสมุนไพรอื่นๆ อาบหลังคลอดช่วยให้สะอาดขึ้น
ประโยชน์ > อื่น ๆ

เนื้อไม้มะขามใช้ทำเขียง ครก สาก กระดุมเกวียน หรือเผาถ่าน
คติความเชื่อ

ตามตำราพรหมชาติฉบับหลวง  ถือว่ามะขามเป็นไม้มงคลชนิดหนึ่งที่ควรปลูกไว้ทางทิศตะวันตก (ประจิม) ของบ้าน เพื่อป้องกันสิ่งไม่ดี ผีร้ายมิให้มากล้ำกลาย อีกทั้งต้นมะขามยังเป็นต้นไม้ที่มีชื่อเป็นมงคลนาม ถือกันเป็นเคล็ดว่าจะทำให้มีแต่คนเกรงขาม
ชื่อเรียกในภาษาอื่น ๆ

| ภาษา | ชื่อเรียก |
| --- | --- |
ทมิฬ: ปูลี, ปูลิ
มลายู: อาซัม
ลาว: หมากขาม
สิงหล: สยามบาลา
อินเดีย: อะมะลา, อะมะลิกา
อินโดนีเซีย: อาซัม
จีน: ซวนโต้ว
มอญ: แม่งโกล่น
9 พฤศจิกายน

วันที่ 9 พฤศจิกายน เป็นวันที่ 313 ของปี (วันที่ 314 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 52 วันในปีนั้น
เหตุการณ์

พ.ศ. 2410 (ค.ศ. 1867) - รัฐบาลโชกุนโทะกุงะวะถวายพระราชอำนาจคืนสมเด็จพระจักรพรรดิ เริ่มต้นการการฟื้นฟูสมัยเมจิ
พ.ศ. 2415 (ค.ศ. 1872) - เกิดเพลิงไหม้ครั้งใหญ่ทำลายอาคารบ้านเรือนไปกว่า 700 หลังคาเรือนในกรุงบอสตัน รัฐแมสซาชูเซตส์ สหรัฐอเมริกา
พ.ศ. 2417 (ค.ศ. 1874) - วันเปิดใช้ประภาคารสันดอน ประภาคารสมัยใหม่แห่งแรกของไทย ณ สันดอนปากแม่น้ำเจ้าพระยา มีชื่อว่า “Bar of Regent Lighthouse"
พ.ศ. 2477 (ค.ศ. 1934) - พิธีลงจอบแรกเพื่อสร้างถนนทางขึ้นดอยสุเทพหรือถนนศรีวิชัย (ทางหลวงแผ่นดินหมายเลข 1004) โดยมีเจ้าแก้วนวรัฐ เจ้าผู้ปกครองนครเชียงใหม่เป็นผู้ฟันดินจอบแรกเป็นปฐมฤกษ์
พ.ศ. 2481 (ค.ศ. 1938) - เหตุการณ์คืนกระจกแตก ซึ่งเป็นปฏิบัติการสังหารหมู่ชาวยิวครั้งมโหฬารโดยนาซีเยอรมันเริ่มต้นขึ้น
พ.ศ. 2481 (ค.ศ. 1938) - เวลา 19.00 น. เกิดการลอบสังหาร จอมพล แปลก พิบูลสงคราม นายกรัฐมนตรีในห้องนอนด้วยปืนลูกโม่โคลต์ โดยผู้ลอบสังหารชื่อ นายลี บุญตา ซึ่งเป็นคนสวนของจอมพล ป. ด้วยการแอบซุ่มอยู่ใต้เตียง
พ.ศ. 2461 (ค.ศ. 1918) - จักรพรรดิวิลเฮ็ล์มที่ 2 แห่งเยอรมนี ทรงประกาศสละราชสมบัติหลังจากประเทศเยอรมนีประกาศเปลี่ยนระบอบการปกครองเป็นระบอบสาธารณรัฐ
พ.ศ. 2496 (ค.ศ. 1953) - ประเทศกัมพูชาได้รับเอกราชจากฝรั่งเศส
พ.ศ. 2508 (ค.ศ. 1965) - เกิดไฟฟ้าดับหลายระลอกในหลายรัฐของสหรัฐอเมริกา รวมเป็นเวลาถึง 13 ชั่วโมงครึ่ง
พ.ศ. 2532 (ค.ศ. 1989) - เยอรมนีตะวันออกเปิดกำแพงเบอร์ลินให้สามารถเดินทางผ่านได้โดยเสรี ซึ่งเป็นสัญลักษณ์จุดจบของสงครามเย็น นำไปสู่การสิ้นสุดสนธิสัญญาวอร์ซอ และเป็นจุดเริ่มต้นของการล่มสลายของสหภาพโซเวียต
พ.ศ. 2547 (ค.ศ. 2004) - เปิดตัว มอซิลลา ไฟร์ฟอกซ์ 1.0 เป็นเว็บเบราว์เซอร์คู่แข่งสำคัญของไมโครซอฟท์
วันเกิด

พ.ศ. 1932 (ค.ศ. 1389) - อิซาเบลลาแห่งวาลัว สมเด็จพระราชินีแห่งอังกฤษ
พ.ศ. 2384 (ค.ศ. 1841) - พระเจ้าเอ็ดเวิร์ดที่ 7 แห่งสหราชอาณาจักร (สวรรคต 6 พฤษภาคม พ.ศ. 2453)
พ.ศ. 2410 (ค.ศ. 1867) - ซามูเอล ริชาร์ด เดวีส์ นักฟุตบอลชาวอังกฤษ (ถึงแก่กรรม 17 กุมภาพันธ์ พ.ศ. 2450)
พ.ศ. 2420 (ค.ศ. 1877) - มูฮัมมัด อิกบาล (พ.ศ. 2481)
พ.ศ. 2457 (ค.ศ. 1914) - เฮดี ลามาร์ นักแสดงภาพยนตร์และนักประดิษฐ์ชาวออสเตรีย-อเมริกัน (ถึงแก่กรรม 19 มกราคม พ.ศ. 2543)
พ.ศ. 2461 (ค.ศ. 1918) - สปิโร แอกนิว รองประธานาธิบดีสหรัฐอเมริกาคนที่ 39 (ถึงแก่กรรม 17 กันยายน พ.ศ. 2539)
พ.ศ. 2465 (ค.ศ. 1922) - โดโรธี แดนดริดจ์ นักแสดงชาวอเมริกัน (ถึงแก่กรรม 8 กันยายน พ.ศ. 2508)
พ.ศ. 2477 (ค.ศ. 1934) - คาร์ล เซแกน นักดาราศาสตร์และนักเขียนชาวอเมริกัน (ถึงแก่กรรม 20 ธันวาคม พ.ศ. 2539)
พ.ศ. 2494 (ค.ศ. 1951) - ลู เฟอร์ริกโน นักแสดงชาวอเมริกัน
พ.ศ. 2496 (ค.ศ. 1953) - ธนะศักดิ์ ปฏิมาประกร อดีตนายทหารและนักการเมืองชาวไทย
พ.ศ. 2497 (ค.ศ. 1954) - ยืนยง โอภากุล นักร้องนำวงคาราบาว
พ.ศ. 2505 (ค.ศ. 1962) -
เทร์รี คอนเนอร์ นักฟุตบอลชาวอังกฤษ
ศักดิ์สยาม ชิดชอบ นักการเมืองชาวไทย
อรอนงค์ กาญจนชูศักดิ์ นักการเมืองชาวไทย
พ.ศ. 2516 (ค.ศ. 1973) -
นิก ลาเชย์ นักร้องชาวอเมริกัน
พ.ศ. 2517 (ค.ศ. 1974) - อาเลสซันโดร เดล ปีเอโร นักฟุตบอลชาวอิตาลี
พ.ศ. 2523 (ค.ศ. 1980) - เจฟฟรีย์ ดูม็อง นักฟุตบอลชาวฝรั่งเศส
พ.ศ. 2524 (ค.ศ. 1981) -
โจบี แมคอานัฟฟ์ นักฟุตบอลชาวจาเมกา
พ.ศ. 2527 (ค.ศ. 1984) -
เซเว่น นักร้องชาวเกาหลี
พ.ศ. 2530 (ค.ศ. 1987) - คิม พย็อง-แร นักฟุตบอลชาวเกาหลีใต้
พ.ศ. 2531 (ค.ศ. 1988) - อาเล็กซ์ เพียร์ซ นักฟุตบอลชาวสกอตแลนด์
พ.ศ. 2533 (ค.ศ. 1990) - คณิน ชอบประดิถ นักแสดงและนายแบบชาวไทย
พ.ศ. 2534 (ค.ศ. 1991) - บัวบูชา ปุณณนันท์ ผู้ประกาศข่าวและพิธีกรชาวไทย
พ.ศ. 2537 (ค.ศ. 1994) - กฤตย์ จีรพัฒนานุวงศ์ นักร้องนำของวงทรีแมนดาวน์ (Three Man Down)
พ.ศ. 2539 (ค.ศ. 1996) -
ฮิระอิ โมะโมะ นักร้องชาวญี่ปุ่น
วันถึงแก่กรรม

พ.ศ. 1502 (ค.ศ. 959) - จักรพรรดิคอนสแตนตินที่ 7 แห่งจักรวรรดิไบแซนไทน์
พ.ศ. 1730 (ค.ศ. 1187) - จักรพรรดิซ่งเกาจง
พ.ศ. 2461 (ค.ศ. 1918) - กีโยม อาโปลีแนร์ กวีชาวฝรั่งเศส (เกิด 26 สิงหาคม พ.ศ. 2423)
พ.ศ. 2513 (ค.ศ. 1970) - ชาลส์ เดอ โกล อดีตประธานาธิบดีฝรั่งเศส (เกิด 22 พฤศจิกายน พ.ศ. 2433)
พ.ศ. 2541 (ค.ศ. 1998) - ศรัณย์ สาครสิน นักแสดงชาวไทย (เกิด 25 เมษายน พ.ศ. 2518)
พ.ศ. 2548 (ค.ศ. 2005) - จรัล บูรณพันธุ์ศรี คณะกรรมการการเลือกตั้ง
วันสำคัญและวันหยุดเทศกาล

โรมันคาทอลิก - วันฉลองครบรอบการถวายมหาวิหารนักบุญยอห์น ลาเตรัน
กัมพูชา - วันประกาศเอกราช (พ.ศ. 2496)
แหล่งข้อมูลอื่น

BBC: On This Day
Today in History: November 9 เก็บถาวร 2005-10-28 ที่ เวย์แบ็กแมชชีน
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
ดร.ลู้ก

| ดร> ลู้ก |
| --- | --- |

ข้อมูลพื้นฐาน
ชื่อเกิด: ลูคัสซ์ เซบาสเตียน ก็อตต์วอลด์
รู้จักในชื่อ: ลู้ก ก็อตต์วอลด์
เกิด:  (1973-09-26) 26 กันยายน ค.ศ. 1973 (51 ปี) เวสเตอร์ลี, โรดไอแลนด์, สหรัฐอเมริกา
ที่เกิด: นครนิวยอร์ก, นิวยอร์ก, สหรัฐอเมริกา
แนวเพลง: ป็อป, ป็อปร็อก, แดนซ์ป็อป, ซินธ์ป็อป, ป็อปแร็ป
อาชีพ: นักดนตรี, โปรดิวเซอร์เพลง, นักแต่งเพลง
เครื่องดนตรี: กีตาร์, กลอง, กีตาร์เบส, ร้องนำ, เปียโน, คีย์บอร์ด, DAW, โปรทูลส์
ช่วงปี: 1997–ปัจจุบัน
ค่ายเพลง: เคโมซาเบ เรเคิดส์
นักดนตรี
ลูคัสซ์ เซบาสเตียน "ลู้ก" ก็อตต์วอลด์ (อังกฤษ: Lukasz Sebastian "Luke" Gottwald: เกิด 26 กันยายน ค.ศ. 1973) รู้จักกันในชื่อ ดร.ลู้ก เป็นนักแต่งเพลง โปรดิวเซอร์เพลง นักดนตรี และนักรีมิกซ์เพลงชาวอเมริกัน ดร.ลู้กเริ่มอาชีพดนตรีในรายการโทรทัศน์รอบดึกแนวตลก แซตเทอร์เดย์ไนต์ไลฟ์ โดยมีหน้าที่เป็นมือกีตาร์ให้กับวงดนตรีของรายการในปี ค.ศ. 1997 และผลิตเพลงฉบับรีมิกซ์ให้กับศิลปินเช่น บองโจวี และเกรฟดิกกาซ์ เขาเริ่มโดดเด่นด้านดนตรีในปี ค.ศ. 2004 หลังจากผลิตเพลง "ซินซ์ยูบีนกอน" ให้กับเคลลี คลาร์กสัน ร่วมกับโปรดิวเซอร์เพลงชาวสวีเดน แมกซ์ มาร์ติน
ดร.ลู้ก ร่วมเขียนเพลงและผลิตเพลงต่อไปจนมีเพลงที่ประสบความสำเร็จมากมายอย่างเช่น เพลง "ฮูนิว" (2006) ของพิงก์, เพลง "เกิร์ลเฟรนด์" (2007) ของแอวริล ลาวีน และเพลง "ไอคิสด์อะเกิร์ล" (2008) ของเคที เพร์รี ก่อนออกจากรายการแซตเทอร์เดย์ไนต์ไลฟ์ และกลับไปร่วมทำงานเพลงให้กับเคลลี คลาร์กสัน ในเพลง "มายไลฟ์วูดซักวิธเอาต์ยู" (2009)
ในขณะที่ทำเพลงให้กับเพร์รี, ลาวีน และพิงก์อยู่นั้น ดร.ลู้ก ยังทำงานร่วมกับศิลปินอีกมากมาย ได้แก่ ไทโอ ครูซ, บี.โอ.บี, เจสซี เจ, บริตนีย์ สเปียส์, โฟล ไรเดอ, ไมลีย์ ไซรัส, ที.ไอ., นิกกี มินาจ, จูซี เจ, ริอานนา และชากีรา ดร.ลู้ก ยังเป็นผู้แจ้งเกิดให้กับเคชา และซาบี และมีบทบาทสำคัญในอาชีพการงานของพวกเขาด้วย
งานของดร.ลู้ก คู่ควรกับรางวัลด้านอุตสาหกรรมดนตรีจำนวนมาก นิตยสารบิลบอร์ดเรียกเขาว่าเป็นหนึ่งในโปรดิวเซอร์อันดับต้น ๆ ของคริสต์ทศวรรษ 2000 สมาคมนักแต่งเพลง นักประพันธ์ และนักตีพิมพ์อเมริกัน (American Society of Composers, Authors and Publishers; ASCAP) ให้รางวัลเกียรติยศโปรดิวเซอร์และนักแต่งเพลงแห่งปี ตั้งแต่ปี ค.ศ. 2009 - 2011 ในงานประกาศรางวัลแกรมมีครั้งที่ 53 เขาได้เข้าชิงรางวัลโปรดิวเซอร์ที่ไม่ใช่แนวคลาสสิกแห่งปี (Producer of the Year, Non-Classical) และอัลบั้ม ทีนเอจดรีม ของเพร์รี ได้เข้าชิงสาขาอัลบั้มแห่งปี
ดรรชนีกระบี่หกชีพจร

ดรรชนีกระบี่หกชีพจร (อังกฤษ: The Six Meridian Swords ; จีน: 六脈神剑 , Lìu Mài Shén Jiàn)  เป็นวิทยายุทธในนิยายกำลังภายในของกิมย้ง
ดรรชนีกระบี่หกชีพจร หรือเพลงกระบี่หกสาย  เป็นยอดวิชาดรรชนีของสกุลต้วน นับเป็นยอดวิชาอันดับหนึ่งแห่งแผ่นดิน อานุภาพร้ายกาจรุนแรง ดรรชนีหกชีพจรเป็นวิชาที่เป็นต้นกำเนิดของดรรชนีเอกสุริยัน แต่ฝึกได้ยากจึงดัดแปลงมาเป็นดรรชนีเอกสุริยัน ต่อมามีความจำเป็นต้องสู้กับหลวงจีนธิเบตจึงต้องแบ่งกันฝึกคนละท่าโดย ยิงพลังจากนิ้วทั้งหกออกไปเป็นปราณกระบี่ได้หกสายมีชื่อเรียกต่างกัน ผู้ฝึกวิชานี้ต้องมีพลังลมปราณสูงส่ง จึงยากต่อการฝึกพร้อมกันทั้งหกกระบี่ ทำให้น้อยคนนักที่จะสำเร็จวิชานี้ แม้แต่หลวงจีนแห่งวัดมังกรฟ้าที่มีพลังวัตรสูงยังต้องแบ่งกันฝึกคนละกระบี่  เมื่อประสานพร้อมกันจึงจะทรงอานุภาพ ต้วนอี้เป็นคนสุดท้ายที่สำเร็จวิชานี้ เพราะคัมภีร์ถูกผู้อาวุโสโกวย้งแห่งวัดมังกรฟ้าเผาทำลายเพื่อไม่ให้จิวม่อจื้อแย่งชิงไป ดังนั้นกระบี่หกชีพจรจึงสาบสูญไปในยุคของแปดเทพอสูรมังกรฟ้า เหลือเพียงดรรชนีเอกสุริยันที่สืบทอดมาจนถึงยุคมังกรหยก หรือยุคของราชันย์ทักษิณ ต้วนตี่เฮง นั่นเอง
เพลงยุทธประกอบไปด้วย (ฉบับการ์ตูน)
1.กระบี่เส้าซาง-นิ้วโป้ง
2.กระบี่เส้าเจ๋อ-นิ้วก้อยซ้าย
3.กระบี่จงเหิง-นิ้วกลาง
4.กระบี่กวนเหิง-นิ้วนาง
5.กระบี่ซางหยาง-นิ้วชี้
6.กระบี่เส้าเหิง-นิ้วก้อยขวา
ดยุกแห่งมาร์ลบะระ

| ดยุกแห่งมาร์ลบะระ |
| --- | --- |
ตราอาร์มประจำบรรดาศักดิ์
เจมีย์ สเปนเซอร์-เชอร์ชิล ดยุกที่ 12 แห่งมาร์ลบะระ ดยุกแห่งมาร์ลบะระคนปัจจุบัน
สถาปนา: 9 เมษายน ค.ศ. 1689
องค์แรก: จอห์น เชอร์ชิล ดยุกแห่งมาร์ลบะระ
องค์ปัจจุบัน: เจมีย์ สเปนเซอร์-เชอร์ชิล ดยุกที่ 12 แห่งมาร์ลบะระ
คู่สมรส: เอดลา สเปนเซอร์-เชอร์ชิล ดัสเชสแห่งมาร์ลบะระ​
ดยุกแห่งมาร์ลบะระ (อังกฤษ: Duke of Marlborough) เป็นตำแหน่งขุนนางสหราชอาณาจักร ซึ่งถูกยกขึ้นมาจากตำแหน่งเอิร์ลแห่งมาร์ลบะระในปี ค.ศ. 1702 โดยสมเด็จพระราชินีนาถแอนน์แห่งบริเตนใหญ่ทรงพระราชทานให้แก่ จอห์น เชอร์ชิล เอิร์ลแห่งมาร์ลบะระ ผู้นำกองทัพ นอกจากจะพระราชทานตำแหน่งดยุกให้แล้ว ยังโปรดให้สร้างวังเบลนิมเป็นที่พำนักของตระกูลดยุกแห่งมาร์ลบะระ ผู้ดำรงตำแหน่งคนปัจจุบันคือ เจมส์ สเปนเซอร์-เชอร์ชิล ดยุกที่ 12 แห่งมาร์ลบะระ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Dukes of Marlborough
Blenheim Palace - official website
Cracroft's Peerage page เก็บถาวร 2019-04-27 ที่ เวย์แบ็กแมชชีน
European Heraldry website เก็บถาวร 2017-05-01 ที่ เวย์แบ็กแมชชีน
ดรากอน

ดรากอน (อังกฤษ: Dragon) อาจหมายถึง
มังกร - ศัพท์ภาษาอังกฤษ
โคโมโดดรากอน
มังกี้ ดี. ดราก้อน - ตัวละครในการ์ตูนญี่ปุ่นเรื่อง วันพีซ
ดราก้อนบอล
ดรัมแมชชีน

ดรัมแมชชีน Yamaha RY30
ดรัมแมชชีน (อังกฤษ: Drum machine) เป็นเครื่องดนตรีอิเล็กทรอนิกส์ที่จำลองเสียงกลอง เครื่องเคาะจังหวะ ดรัมแมชชีนเลียนแบบกลองชุดหรือเครื่องเพอร์คัชชันอื่นๆ หรือการสร้างเสียงที่เป็นเอกลักษณ์ เช่น สังเคราะห์โทนเสียงแบบอิเล็กทรอนิกส์ ดรัมแมชชีนมักจะใช้เขียนบีตและจังหวะของกลองในแนวเพลงต่าง ๆ เช่น  ป็อป ร็อก และแดนซ์ ดรัมแมชชีนสมัยใหม่ส่วนใหญ่ที่ผลิตในทศวรรษที่ 2010 และ 2020 ยังให้ผู้ใช้ตั้งโปรแกรมจังหวะและจังหวะของตัวเองได้ ดรัมแมชชีนสร้างเสียงโดยใช้การสังเคราะห์แบบแอนะล็อกหรือแซมเพิลเสียง
ดรัมแมชชีน สร้างผลกระทบมายาวนานต่อเพลงสมัยนิยมในศตวรรษที่ 20 โรแลนด์ ทีอาร์-808 เปิดตัวในปี 1980 ที่มีอิทธิพลอย่างมากต่อการพัฒนาดนตรีแดนซ์ โดยเฉพาะดนตรีอิเล็กทรอนิกส์แดนซ์และฮิปฮอป ผู้รับช่วง ทีอาร์-909, เปิดตัวในปี 1983 มีอิทธิพลอย่างมากใน เทคโน และ ดนตรีเฮาส์
ดรัมแมชชีนเครื่องแรกที่ใช้ตัวอย่างเสียงกลองชุดเสียงจริง ลินน์ แอลเอ็มวัน (Linn LM-1) เปิดตัวในปี 1980 เป็นตัวแทนของศิลปินร็อกและป็อป ได้แก่ พรินซ์ และ ไมเคิล แจ็กสัน
ดยุกแห่งรอธซี

| ดยุกแห่งรอธซี |
| --- | --- |
ตราอาร์มประจำบรรดาศักดิ์
เจ้าชายวิลเลียม เจ้าชายแห่งเวลส์ ดยุกแห่งรอธซีพระองค์ปัจจุบัน
สถาปนา: ค.ศ. 1398
องค์แรก: เดวิด สจวต ดยุกแห่งรอธซี
องค์ปัจจุบัน: เจ้าชายวิลเลียม เจ้าชายแห่งเวลส์
คู่สมรส: แคเธอริน เจ้าหญิงแห่งเวลส์​
ดยุกแห่งรอธซี (อังกฤษ: Duke of Rothesay) เป็นยศในสกอตแลนด์ สำหรับทายาทผู้มีสิทธิโดยตรงแห่งราชบัลลังก์สหราชอาณาจักร ซึ่งรัชทายาทองค์ปัจจุบันคือเจ้าชายวิลเลียม
เดิมทียศนี้เป็นยศของรัชทายาทแห่งสกอตแลนด์ระหว่างปี 1398 ถึง 1707 หลังจากนั้นก็กลายเป็นยศของรัชทายาทแห่งบริเตนใหญ่ จนกระทั่งมีการตราพระราชบัญญัติสหภาพ ค.ศ. 1801 ซึ่งรวมบริเตนใหญ่เข้ากับสกอตแลนด์ ยศนี้ก็กลายเป็นยศรองของรัชทายาทสหราชอาณาจักร เมื่อมีการออกพระนามรัชทายาทสหราชอาณาจักรในประเทศสกอตแลนด์ (เช่นเอกราชราชการ) แทนที่จะออกพระนามว่าเจ้าชายแห่งเวลส์ ก็จะออกพระนามด้วยยศนี้แทน
ยศดยุกแห่งรอธซีถูกสถาปนาขึ้นในปี 1398 โดยมีเดวิด สจวต โอรสในพระเจ้าโรเบิร์ตที่ 3 แห่งสกอตแลนด์ เป็นดยุกแห่งรอธซีคนแรก หลังจากนั้นก็มีการสืบยศนี้เรื่อยมาในหมู่รัชทายาทสกอตแลนด์ ผู้ดำรงยศนี้ยังมีตำแหน่งเป็น มหาเสวกแห่งสกอตแลนด์ (Great Steward of Scotland) ซึ่งเป็นชื่อตำแหน่งรัชทายาทของสกอตแลนด์ที่มีอยู่ตั้งแต่ปี 1150 ก่อนที่จะสถาปนายศดยุกแห่งรอธซี
สัญลักษณ์ที่เกี่ยวข้อง

ธงประจำยศดยุกแห่งรอธซี
อาร์มพระองค์ของเจ้าชายชาลส์ในฐานะดยุกแห่งรอธซีและสจวตใหญ่แห่งสกอตแลนด์
ธงประจำพระองค์ของเจ้าชายชาลส์ที่ใช้ในสกอตแลนด์
| ด ค กบรรดาศักดิ์ในพระราชวงศ์อังกฤษ |
| --- | --- |
 พระมหากษัตริย์ พระราชสวามีและพระอัครมเหสี  เจ้าชาย  เจ้าหญิง  บรรดาศักดิ์ขุนนางในราชวงศ์  เจ้าชายและเจ้าหญิงแห่งเวลส์  ดยุกและดัชเชสแห่งคอร์นวอลล์  ดยุกแห่งรอธซี  พระราชกุมารี  ดยุกและดัชเชสแห่งยอร์ก  ดยุกและดัชเชสแห่งกลอสเตอร์  ดยุกและดัชเชสแห่งเคนต์  ดยุกแห่งเคมบริดจ์  ดยุกและดัชเชสแห่งเอดินบะระ  ดยุกแห่งซัสเซกซ์ 
พ้นสมัยพระราชทาน:  สมเด็จพระราชชนนี  ดยุกแห่งออลบานี  ดยุกแห่งแคลเรนซ์  ดยุกและดัชเชสแห่งคัมบาร์ลันด์  ดยุกแห่งคอนน็อตและสแตรธเอิร์น  ดยุกแห่งวินด์เซอร์  ดยุกแห่งยอร์กและออลบานี  ดยุกแห่งคัมบาร์ลันด์และสแตรธเอิร์น  ดยุกแห่งคัมบาร์ลันด์และเทวิอ็อตเดล  ดยุกแห่งแคลเรนซ์และเซนต์แอนดรูวส์  ดยุกแห่งแคลเรนซ์และเอวอนเดล  ดยุกแห่งกลอสเตอร์และเอดินบะระ  ดยุกแห่งเคนต์และสแตรธเอิร์น 
 กษัตริย์แห่งสหราชอาณาจักร  ราชวงศ์อังกฤษ  ขุนนางอังกฤษ 
| ด ค กดยุกแห่งรอธซี |
| --- | --- | --- |
|  เดวิด (1398–1402)  เจมส์ (1402–1406)  อเล็กซานเดอร์ (1430)  เจมส์ (1430–1437)  เจมส์ (1452–1460)  เจมส์ (1473–1488)  เจมส์ (1507–1508)  อาร์เธอร์ (1509–1510)  เจมส์ (1512–1513)  เจมส์ (1540–1541)  เจมส์ (1566–1567)  เฮนรี เฟรเดอริก (1603–1612)  ชาลส์ (1612–1625)  ชาลส์ เจมส์ (1629)  ชาลส์ (1630–1649)  เจมส์ (1688–1689)  จอร์จ (1714–1727)  เฟรเดอริก (1727–1751)  จอร์จ (1762–1820)  อัลเบิร์ต เอ็ดเวิร์ด (1841–1901)  จอร์จ (1901–1910)  เอ็ดเวิร์ด (1910–1936)  ชาลส์ (1952–2022)  วิลเลียม (2022–ปัจจุบัน)  |  เดวิด (1398–1402)  เจมส์ (1402–1406)  อเล็กซานเดอร์ (1430)  เจมส์ (1430–1437)  เจมส์ (1452–1460)  เจมส์ (1473–1488)  เจมส์ (1507–1508)  อาร์เธอร์ (1509–1510)  เจมส์ (1512–1513)  เจมส์ (1540–1541)  เจมส์ (1566–1567)  เฮนรี เฟรเดอริก (1603–1612)  ชาลส์ (1612–1625)  ชาลส์ เจมส์ (1629)  ชาลส์ (1630–1649)  เจมส์ (1688–1689)  จอร์จ (1714–1727)  เฟรเดอริก (1727–1751)  จอร์จ (1762–1820)  อัลเบิร์ต เอ็ดเวิร์ด (1841–1901)  จอร์จ (1901–1910)  เอ็ดเวิร์ด (1910–1936)  ชาลส์ (1952–2022)  วิลเลียม (2022–ปัจจุบัน)  |  |
ดราก้อนบอล (แก้ความกำกวม)

ดราก้อนบอล (อังกฤษ: Dragon Ball) อาจหมายถึง
ดราก้อนบอล - การ์ตูนชุดที่วาดโดยอากิระ โทริยามะ
ดราก้อนบอล (ภาพยนตร์) - ภาพยนตร์ที่สร้างจากเนื้อเรื่องของดราก้อนบอล
ฟรีสเกลดราก้อนบอล (Freescale DragonBall) - ไมโครโพรเซสเซอร์ของพีดีเอ
พิคาชู

| พิคาชู |
| --- | --- |
ตัวละครใน ซีรีส์ โปเกมอน
โปเกเดกซ์เนชันแนล อาร์บ็อก – พิคาชู (#025)  – ไรชู
ปรากฏครั้งแรก: โปเกมอน เรด และ บลู (1996)
ออกแบบโดย: อัตสึโกะ นิชิดะ และ เค็ง ซูงิโมริ
แสดงโดย: เจนนิเฟอร์ ริสเซอร์ (โปเกมอนไลฟ์!)
เสียงอังกฤษ:  อังกฤษ อิกุเอะ โอตะนิ  ไคจิ ทัง (ดีเท็กทิฟพิคาชู)  ราเชล ลิลลิส (ภาค อินดิโกลีก บางตอน)  ชิกะ ซะกะโมะโตะ (พูกา; ตอน 67)  ซะโตะมิ โคโระงิ (สปาร์กี; ตอน 78)  เครก แบลร์(ตอนพิเศษ PMD)  เคต บริสตอล(ตอนพิเศษ ไอชูสยู)  ไรอัน เรย์โนลส์(ภาพยนตร์ ดีเท็กทิฟพิคาชู)    ญี่ปุ่น อิกุเอะ โอตะนิ  ชิกะ ซะกะโมะโตะ  ซะโตะมิ โคโระงิ  โทะโมะเอะ ฮัมบะ (ตอนพิเศษPMD)  โทรุ โอกะวะ (เมตันเตพิคาชู)  
พิคาชู (ญี่ปุ่น: ピカチュウ; โรมาจิ: Pikachū; ภาษาอังกฤษ: /ˈpiːkətʃuː/) เป็นสายพันธุ์ของโปเกมอน โปเกมอนเป็นสิ่งมีชีวิตในบันเทิงคดีที่ปรากฏในวิดีโอเกม รายการโทรทัศน์และภาพยนตร์แอนิเมชัน การ์ดเกม และหนังสือการ์ตูน เป็นลิขสิทธิ์ของบริษัทญี่ปุ่น เดอะโปเกมอนคอมพานี พิคาชูเป็นสิ่งมีชีวิตคล้ายหนูสีเหลือง มีความสามารถพิเศษเกี่ยวกับไฟฟ้า ในอนิเมะและวิดีโอเกม ตัวละครพากย์เสียงโดยอิกุเอะ โอตะนิ พิคาชูยังปรากฏเป็นตัวละครหลักในภาพยนตร์แอนิเมชันฉบับคนแสดงเรื่อง โปเกมอน ยอดนักสืบพิคาชู รับบทและพากย์เสียงโดยไรอัน เรย์โนลส์
พิคาชูออกแบบโดยอะสึโกะ นิชิดะ และตรวจทานโดยเค็ง ซูงิโมริ พิคาชูปรากฏครั้งแรกในเกมเกมโปเกมอนเรดและกรีน และต่อมาปรากฏในเกมโปเกมอน เรดและบลู ซึ่งเป็นเกมแรกในชุดโปเกมอนที่วางจำหน่ายทั่วโลก สำหรับเครื่องเกมบอยรุ่นแรก
มนุษย์จับและฝึกฝนพิคาชูเพื่อต่อสู้โปเกมอนตัวอื่นเป็นการแข่งขัน เช่นเดียวกับโปเกมอนสายพันธุ์อื่น ๆ พิคาชูเป็นหนึ่งในโปเกมอนที่เป็นที่รู้จักมากที่สุดตัวหนึ่ง เหตุเพราะพิคาชูเป็นตัวละครหลักในอนิเมะเรื่องโปเกมอน พิคาชูถือว่าเป็นตัวละครหลัก และการ์ตูนสัญลักษณ์ของแฟรนไชส์โปเกมอน และกลายเป็นสัญรูปในวัฒนธรรมสมัยนิยมญี่ปุ่นเมื่อช่วงหลายปีที่ผ่านมาจนถึงทุกวันนี้
แนวคิดและการออกแบบ

ซีรีส์โปเกมอนเริ่มขึ้นใน ค.ศ. 1996 พัฒนาโดยเกมฟรีก และจำหน่ายโดยนินเทนโด และนำเสนอสิ่งมีชีวิตหลากหลายสายพันธุ์ เรียกว่า "โปเกมอน" ผู้เล่น หรือ "เทรนเนอร์" สามารถจับมาเลี้ยง ฝึกฝน และใช้ต่อสู้กับโปเกมอนของคนอื่น หรือมีปฏิสัมพันธ์กับโลกของเกม พิคาชูเป็นหนึ่งในโปเกมอนที่ออกแบบหลายครั้งโดยทีมพัฒนาตัวละครของบริษัทเกมฟรีก ศิลปินชื่อ อะสึโกะ นิชิดะ เป็นบุคคลหลักที่ออกแบบพิคาชู ซึ่งต่อมาได้ตรวจทานโดยเค็น ซุงิโมะริ จากคำกล่าวของผู้ผลิตซีรีส์ ซาโตชิ ทะจิริ ชื่อมาจากเสียงภาษาญี่ปุ่นสองเสียงผสมกัน ระหว่าง pika เสียงของประกายไฟฟ้า และ chu เสียงร้องของหนู แม้ว่าที่มาของชื่อเป็นเช่นนั้น แต่นิชิดะออกแบบพิคาชูรุ่นที่ 1 อ้างอิงกระรอก โดยเฉพาะแก้ม จูนิชิ มาซุดะ นักพัฒนากล่าวว่า ชื่อของพิคาชูเป็นหนึ่งในโปเกมอนที่สร้างยากที่สุด เนื่องจากเขาพยายามทำให้ดึงดูดทั้งผู้ชมชาวญี่ปุ่นและชาวอเมริกัน
เมื่อยืนตรง พิคาชูจะสูง 1 ฟุต 4 นิ้ว (0.4 เมตร) พิคาชูเป็นโปเกมอน "ประเภทไฟฟ้า" ตัวแรกที่ถูกสร้างขึ้น การออกแบบตั้งใจจะให้เกี่ยวพันกับแนวคิดเรื่องไฟฟ้า พิคาชูเป็นสิ่งมีชีวิตคล้ายหนูไพกา มีขนสั้นสีเหลือง มีแต้มสีน้ำตาลปกคลุมแผ่นหลังและบางส่วนของหางรูปสายฟ้า มีหูแหลมแต้มด้วยสีดำ และถุงเก็บกระแสไฟฟ้าสีแดงอยู่ที่แก้มสองข้าง สามารถสร้างประกายไฟได้ ในโปเกมอน ไดมอนด์ และ เพิร์ล นำเสนอความแตกต่างตามเพศเป็นครั้งแรก พิคาชูเพศเมียจะมีรอยเว้าที่ปลายหางเป็นรูปหัวใจ พิคาชูจะจู่โจมโดยใช้ไฟฟ้าจากร่างกายพุ่งไปสู่คู่ต่อสู้ ในบริบทของแฟรนไชส์ พิคาชูสามารถเปลี่ยนร่าง หรือ "พัฒนาร่าง" (evolve) เป็นไรชู เมื่อประสบกับหินสายฟ้า (Thunderstone) ในซีรีส์ต่อมา ร่างพัฒนาก่อนหน้าเกิดขึ้นครั้งแรก ชื่อว่า "พีชู" (Pichu) ซึ่งจะพัฒนาเป็นพิคาชูหลังจากมีความสัมพันธ์ใกล้ชิดกับเทรนเนอร์
เดิมทีโปเกมอนที่ถูกเลือกให้เป็นตัวละครหลักของสินค้าในแฟรนไชส์คือพิคาชู และปิปปี (Clefairy) ซึ่งปิปปีเป็นการ์ตูนสัญลักษณ์ที่ทำให้หนังสือการ์ตูน "มีเสน่ห์" (engaging) ขึ้น แม้กระนั้น ในการผลิตซีรีส์แอนิเมชัน พิคาชูกลายเป็นการ์ตูนสัญลักษณ์ เพื่อต้องการดึงดูดเหล่าผู้ชมเพศหญิงและแม่ของพวกเขา ภายใต้ความเชื่อว่าเขาสร้างสิ่งมีชีวิตให้เป็นภาพทดแทนสัตว์เลี้ยงให้กับเด็ก ๆ สีตัวพิคาชูก็เป็นหนึ่งในปัจจัย เนื่องจากสีเหลืองเป็นแม่สี และเด็ก ๆ มองเห็นง่ายจากระยะไกล และคู่แข่งเดียวที่เป็นการ์ตูนสัญลักษณ์สีเหลืองเหมือนกันในเวลานั้นคือ วินนี่-เดอะ-พูห์ เท่านั้น แม้ว่าทะจิริจะรู้ว่าตัวละครได้รับความนิยมจากทั้งเด็กชายและเด็กหญิง แต่เขาไม่ได้เป็นเจ้าของแนวคิดที่ว่าจะให้พิคาชูเป็นการ์ตูนสัญลักษณ์ ทางบริษัทมีส่วนในการสร้างซีรีส์อนิเมะ บริษัทโอแอลเอ็มแนะนำเกมฟรีกให้ใช้ศักยภาพของพิคาชูให้เป็นประโยชน์ และกล่าวว่าเขารู้สึกว่าเด็ก ๆ ชาวญี่ปุ่นที่ชื่นชอบพิคาชู ไม่ได้สนใจมุมมองของคนที่มีต่อซีรีส์อยู่แล้ว เดิมพิคาชูจะมีร่างวิวัฒนาการร่างที่สองชื่อ โกโรชู ตั้งใจจะให้พัฒนาจากไรชู
การปรากฏตัว > ในวิดีโอเกม

ในวิดีโอเกม พิคาชูเป็นโปเกมอนระดับล่าง ปรากฏในเกมในธรรมชาติทุกภาคยกเว้นภาคแบล็ก และ ไวต์ ซึ่งต้องแลกเปลี่ยนเท่านั้น โปเกมอน เยลโลว์จะมีพิคาชูเป็นโปเกมอนเริ่มต้นเพียงตัวเดียว และอิงจากพิคาชูในอนิเมะ พิคาชูจะไม่ยอมเข้ามอนสเตอร์บอลหรือโปเกบอล แต่จะเดินตามตัวละครหลักบนหน้าจอแทน เทรนเนอร์สามารถพูดคุยกับมันและมันจะแสดงปฏิกิริยาต่าง ๆ ขึ้นอยู่กับการเลี้ยงดู โปเกมอน เยลโลว์ มีเนื้อเรื่องตามอย่างซีรีส์อนิเมะ โดยมีพิคาชูเป็นศูนย์กลางของเกม
ในโปเกมอนภาคเอเมอรัลด์ พิคาชูและสายวิวัฒนาการจะมีท่า โวลต์แทกเคิล (Volt Tackle) เป็นท่าลายเซ็น เรียนรู้จากพิชูที่ฟักจากไข่ที่เกิดจากพิคาชูหรือไรชูที่ถือไลต์บอล หรือเรียนรู้จากอีเวนต์และครูสอนท่า ณ อีเวนต์ตั้งแต่วันที่ 1 เมษายน ถึง 5 พฤษภาคม ค.ศ. 2010 อนุญาตให้ผู้เล่นโปเกมอนฮาร์ตโกลด์ และโซลซิลเวอร์ เข้าไปในเส้นทางผ่านเครื่องโปเกวอล์กเกอร์ ซึ่งจะมีพิคาชูที่จดจำท่าโจมตีที่ปกติจะไม่สามารถจดจำได้ นั่นคือ โต้คลื่น (Surf) และ บินโฉบ (Fly)  ทั้งสองท่านี้เป็นตัวช่วยเดินทาง สามารถใช้นอกการต่อสู้ได้ พิคาชูสวมหมวกแก๊ปเจ็ดแบบ ซึ่งเป็นหมวกแก๊ปของซาโตชิ ตัวเอกจากอนิเมะตลอดซีซัน จำหน่ายกับเกมโปเกมอนภาคซันและมูน และโปเกมอนภาคอัลตราซันและอัลตรามูน เกมยังออกซีคริสตัลสองชิ้น ออกพิเศษสำหรับพิคาชู มีชื่อว่า พิคาเนียม ซี ซึ่งอัปเกรดท่าโวลต์แทกเคิลเป็นคาทาสโตรพิกา (Catastropika) และพิคาชูเนียม ซี ซึ่งอัปเกรดท่าธันเดอร์โบลต์ เป็นท่า ธันเดอร์โบลต์ 10,000,000 โวลต์ เมื่อให้พิคาชูสวมหมวกแก๊ปถือไว้
นอกจากซีรีส์หลักของเกมแล้ว พิคาชูยังปรากฏในเกม เฮย์ยูพิคาชู บนเครื่องนินเทนโด 64 ผู้เล่นสามารถสร้างปฏิสัมพันธ์กับพิคาชูผ่านไมโครโฟน ออกคำสั่งให้เล่นมินิเกมต่าง ๆ และแสดงความคิดในสถานการณ์ต่าง ๆ ได้ เกมโปเกมอนแชนเนลก็เกี่ยวข้องกับการปฏิสัมพันธ์กับพิคาชูเช่นกัน แต่ไม่ใช้ไมโครโฟน พิคาชูปรากฏในทุกด่านของเกมโปเกมอนสแนป ซึ่งผู้เล่นจะต้องถ่ายภาพโปเกมอนเพื่อเก็บคะแนน พิคาชูเป็นหนึ่งใน 16 โปเกมอนเริ่มต้น และ 10 คู่หูในเกมโปเกมอนมิสเตอรีดันเจียน พิคาชูยังเป็นตัวละครหลักในเกมโปเกปาร์กวี: พิคาชูส์แอดเวนเชอร์ และปรากฏเป็นตัวละครที่เล่นได้ในเกมซูเปอร์สแมชบราเธอส์ ทั้งหมดห้าเกม โปเกมอนเป็นตัวละครของโพรโตคอลอะมีโบ (Amiibo) ด้วย พิคาชูเป็นตัวละครที่เล่นได้ในเกมโพกเคนทัวร์นาเมนต์ ร่วมกับ "พิคาชู ลิเบร" ยึดจาก "คอสเพลย์พิคาชู" จากภาคโอเมการูบี และอัลฟาแซฟไฟร์ เกม ดีเท็กทิฟพิคาชู เสนอพิคาชูในบทบาทนักสืบและช่วยไขปริศนา
โปเกมอน เล็ตส์โกพิคาชู! และเล็ตส์โกอีวุย! สร้างตามแบบภาคเยลโลว์ มีพิคาชูเป็นหนึ่งในโปเกมอนเริ่มต้น โดยอีกภาคใช้อีบุยแทน